stanford-oval/wikipedia huggingface dataset:
סבינה מסג
יצירתה > ספרים שתרגמה

למבוגרים:
איילה, שירים, מאת סוזן אפטרמן, תרגמה מאנגלית: סבינה מסג, הקיבוץ המאוחד, תל אביב, 1991.
אתה, אני ועוד שירי מלחמה, מאת קרן אלקלעי-גוט, מאנגלית: סבינה מסג, אילן שיינפלד, רחל חלפי, הקיבוץ המאוחד תל אביב, תשנ"ד 1994.
שועל המחשבה, מבחר שירים, מאת טד יוז, תרגום ואחרית דבר: סבינה מסג, הקדמה: יהודה עמיחי, שוקן, ירושלים, 1996.
אריאל ושלוש נשים, מאת סילביה פלאת, תרגמה: סבינה מסג, הקיבוץ המאוחד, תל אביב, 2002.
הנהר שמעבר לפיורד, מאת אולב האוגה, תרגום: סבינה מסג עם חנה-מאי סוונדל, אחרית דבר: סבינה מסג, קשב לשירה, תל אביב, תשס"ד 2003.
בצפונו של כדור העולם, מאת רולף יאקובסן, תרגום: סבינה מסג עם חנה-מאי סוונדל, אחרית דבר: סבינה מסג, כרמל, ירושלים, 2010.
טרייה ויגן, מאת איבסן, תרגום: סבינה מסג עם ונקה נורויק, אחרית דבר: סבינה מסג, כרמל, ירושלים, 2013.
שלג ויער אשוחים: מבחר שירים, מאת טאריי וסוס והלדיס מורן וסוס, תרגום: סבינה מסג עם חנה-מאי סוונדל, אחרית דבר: סבינה מסג, כרמל, ירושלים, 2017.
פרס המתרגמים מטעם שרת התרבות על הטרילוגיה הנורווגית 2018
שירים לגאיה, מאת גארי סניידר, מבחר שירים ומאמרים. את המאמרים תרגם ד"ר אליק פלמן. הוצאת כרמל, ירושלים, 2019.
לילדים:
דוט והקנגורו, עיבוד לסיפור אוסטרלי קלאסי מאת אתל פדלי, תרגמה מאנגלית: עדולה (סבינה מסג), מסדה, גבעתיים, 1981.
לבד ביער הפרא, מאת יצחק בשביס-זינגר, ציירה: מרגוט צמח, תרגמה מאנגלית: עדולה (סבינה מסג), מסדה, גבעתיים, 1982.
איש הברזל, מאת טד יוז, איורים: אנדרו דוידסון, תרגום: עדולה, מסדה, 1986.
האגודלים של טיסטו, מאת מוריס דרואון, ציורים: ז’קלין דיהם, תרגום מצרפתית: עדולה, הקיבוץ המאוחד, תל אביב, 1989.
כןכן ולאלא, מאת קארי סטאי, מנורווגית סבינה מסג, הוצאת עם עובד, 2020.
יצירתה > ספרי ילדים (תחת שם העט "עדולה")

היום אני אינני, שירים, כתבה: עדולה, ציירה: מיכל זיו, מסדה, גבעתיים, 1982.
העיפרון שלי הוא אניה, ציירה: רות צרפתי, מסדה, גבעתיים, 1986.
תמיד יש ילד שמביט למעלה, הוצאת הקיבוץ המאוחד, תל אביב, 1987.
איש הזמן: שירי חגים ועונות לילדים (גבעתיים: מסדה, 1987) איורים: יוסי וקסמן
מי אוהב אותי?, מאת עדולה, איורים: טיה סטרימבנד, הקיבוץ המאוחד, 1990.
יום יום שיר, יום יום חג, מאת עדולה, איורים: אהרן שבו, ספרית מעריב, תל אביב, תש"ן 1990.
הבית בקצה המושב (תל אביב: ספרית הפועלים, תשנ"ג 1992) איורים: אהרן שבו, זכה בפרס זאב לספרות ילדים ונוער
חתול בגשם, עדולה, צייר: אהרן שבו, עם עובד, תשנ"ב 1992.
הבית שלנו (תל אביב: עם עובד, תשנ"ד 1994) איורים: אורה איל
נגלוש בחרמון נשוט בכנרת, מאת עדולה, איורים: טניה רויטמן, הקיבוץ המאוחד, 1994.
החתול שרציתי לכתוב עליו שיר (תל אביב: ספרית פועלים, תשנ"ז 1997) איורים: אלונה פרנקל
כאן אני גר (תל אביב: ידיעות אחרונות: ספרי חמד, 1997) איורים: נורית צרפתי
פרח כחל על הלב: שירי ארץ-ישראל לילדים (בני ברק: הקיבוץ המאוחד, 1998) איורים: אבנר כץ
מילים מלטפות, עדולה (קריית גת: הוצאת קוראים, 2002) איורים: מיכל אפרת
צעצועים, מאת עדולה, איורים: הדס ודייוויד הול, תצלומים: עדי אדר, עורכת: דלית לב, עם עובד, תל אביב, תשס"ה 2005.
שאלות לא קלות, מאת עדולה והפסיכולוג פרופ' עמירם רביב, הוצאת אח, חיפה, 2006.
ילדת טבע דיסק עם ספרון בשיתוף חוה אלברשטיין שביצעה והלחינה, (2011 nmc)
מה נעים להיות בחוץ (הקיבוץ המאוחד, 2012) איורים: הילה חבקין
לגור על כדור (עם עובד, ינואר 2016) איורים: שמרית אלקנתי
יצירתה > פרס כליל לאקופואטיקה - שירה בעריכת סבינה מסג

עיר ותנוחת ההר, כתיבה מאיה ויינברג, עריכה סבינה מסג, זוכה פרס 'כליל' לאקופואטיקה תשע"ח, הוצאת הקיבוץ המאוחד 2018.
לדובים שהיו כאן פעם, כתיבה צוריאל אסף, עריכה סבינה מסג, זוכה פרס 'כליל' לאקופואטיקה תשע"ט, הוצאת הקיבוץ המאוחד 2019.
קומפוסט, אסופה של 11 משוררים, הוצאת כליל, מקום 2020.
מכתב אחרון לאדם, ניגון קוליקובסקי, הוצאת הקיבוץ המאוחד 2021.
תערובת שתילה, אסופה, הוצאת כליל, מקום 2022
מה שיש עכשיו, ליאור מעין, הוצאת אפיק 2023.
שירת געגועים אל ים קדום, לירון גרייף, הוצאת הקיבוץ המאוחד 2024.
פרסים

פרס ניומן לספר ביכורים' מטעם בית הסופר בירושלים,1967
פרס רמת גן, 1970
פרס זאב, 2005
פרס ראש הממשלה, 2004
פרס לאה גולדברג
פרס הדסה
מענק מפעל הפיס לספר "ישר מן השטח", 2014
פרס ראש הממשלה, 2014 (פעם שנייה)
פרס היצירה המקומית מטה אשר, 2014
פרס לאה גולדברג, 2014 (פעם שנייה)
פרס המתרגמים הישראלי של משרד התרבות והספורט
על תרגומי שירה מנורווגית, 2018
לקריאה נוספת

קובי נסים, "גן זן שלי", על המשמר, 31 במאי 1991, עמ' 21. על: סבינה מסג, מושב: שירים (תל אביב: הקיבוץ המאוחד, 1991).
על כתיבה לגדולים ולקטנים, מאת סבינה מסג, נדפס בעיונים בספרות ילדים, 15, תשס"ה, 2005.
הערות שוליים

↑   סבינה מסג, גשם, גשם, מטפטף, באתר הארץ, 30 במרץ 2017
↑  תמר מסג קניגסוולד ז״ל, באתר מודעות אבל באינטרנט, ‏2 במאי 2022
↑   ורד זינגר, סבינה מבינה את השפה של הטבע, באתר הארץ, 17 באוגוסט 2022
| --- | --- |
בקרת זהויות :  NLI: 987007312820705171  PLWABN: 9811498345805606  BIBSYS: 1560455408047  BnF: cb15002401s (data)  GND: 142664103  ISNI: 0000 0000 8000 6269  LCCN: n84182064  MusicBrainz: 2c02253a-ae73-4b2b-8a35-880d4c255a9d  VIAF: 66741663   WorldCat (עם VIAF): 66741663
אני משם

אני משם הוא אלבום האולפן ה-13 של הזמרת יהודית רביץ. האלבום יצא בשנת 2024 בהוצאת עצמית של רביץ.
רקע

בשנת 2012, הוציאה רביץ את האלבום "סופות של חול" שכלל תשעה שירים. בשנים שלאחר צאתו, רביץ הכריזה על הפסקת הופעות ופסק זמן מיצירה מוזיקלית, אך בפועל המשיכה להשתתף בפרויקטים מוזיקליים שונים שכללו עבודה עם דודו טסה, חברי "הכבש השישה עשר", והתוכנית "זהו זה!".
ביוני 2024, רביץ הכריזה על אלבום חדש בשם "אני משם", שהוא האלבום הראשון שלה מאז "סופות של חול". האלבום הופק על ידי יזהר אשדות ועיליי אשדות ויצא לאור בדצמבר 2024 לאחר עבודה של שלוש שנים.
קידום

הסינגל הראשון מהאלבום, "אילה", יצא בחודש יוני 2024 ואת הקליפ של השיר יצר האנימטור גיא חיות. השיר "קהלת פרק ט'" יצא כחלק ממסע הקידום לאלבום.
רביץ איירה את עטיפת האלבום ואת השרוול הפנימי.
הרכב

האלבום כולל 13 רצועות ומשלב שירים חדשים, שירים שהלחינה רביץ לאחרים ושירים מאלבומים קודמים בביצועים מחודשים. האלבום הופק מוזיקלית על ידי יזהר ועיליי אשדות ונחתם בדואט של רביץ עם גבע אלון בשיר "בבוקר".
הוצאה

רביץ הוציאה האלבום לאחר המתנה של 12 שנים מאז אלבומה הקודם "סופות של חול".
האלבום צפוי לצאת על גבי תקליט ויניל בתחילת 2025.
ביקורות

בביקורת שפורסמה ב-ynet, נכתב כי האלבום משלב סגירות מעגל עם אמנים ותיקים כמו מתי כספי ושם-טוב לוי, שתרמו לקריירה של רביץ בתחילת דרכה, וכי חלק מהשירים מבוצעים באווירה שמזכירה סרטונים שהעלתה רביץ בתקופת סגר הקורונה, עם דגש על עיבודים מינימליסטיים וגיטרה בלבד. האלבום התקבל כאותנטי וחדשני בו-זמנית, וממשיך את המסורת של רביץ תוך "הצגת קולה באור חדש". הביקורת שיבחה את האיזון בין כבוד למקור לבין עדכון העיבודים, כמו גם את הגיוון והאינטימיות באלבום ומצטרף לאירועים משמעותיים נוספים בקריירה של רביץ בשנה האחרונה, כולל סיבוב ההופעות של "הכבש השישה-עשר".
רשימת רצועות

כל הרצועות הולחנו על ידי יהודית רביץ, אלא אם צוין אחרת.
כל הרצועות הופקו על ידי יזהר אשדות ועיליי אשדות, אלא אם צוין אחרת.
| מס' | שם | מילים | לחן | הפקה | משך |
| --- | --- | --- | --- | --- | --- |
| 1. | נעימת פתיחה  |   | יהודית רביץ ויוני רכטר |   | 1:10 |
| 2. | אני משם  | לאה גולדברג |   |   | 3:30 |
| 3. | אדון כמעט  | חנוך לוין |   |   | 3:16 |
| 4. | נוסע סמוי  | חוה אלברשטיין |   |   | 1:34 |
| 5. | ילדות נשכחת  | יעקב גלעד |   |   | 3:23 |
| 6. | קטע מעבר  | גלעד ויוני רכטר | רביץ ורכטר |   | 1:01 |
| 7. | עשה שיהיה לי קל  | אסתר שמיר |   |   | 4:04 |
| 8. | שם פרטי  | עיליי אשדות | עיליי אשדות |   | 3:59 |
| 9. | לקחת  | יענקל'ה רוטבליט | מתי כספי |   | 1:55 |
| 10. | קרוב אלי  | מאיר ויזלטיר ושמרית אור |   |   | 3:52 |
| 11. | קהלת פרק ט'  |   |   |   | 3:08 |
| 12. | אילה  | יונה וולך |   |   | 2:53 |
| 13. | בבוקר (עם גבע אלון)   | יהודה עמיחי |   | יזהר אשדות, עיליי אשדות וגבע אלון | 2:54 |
| משך כולל: | משך כולל: | משך כולל: | משך כולל: | משך כולל: | 36:45 |
הערות שוליים

1 2 3 4 5 6 7 8 9  יובל אראל‏, יהודית רביץ – אני משם, בבלוג של יובל אראל, מגזין מוזיקה ותרבות, 27 בדצמבר 2024
1 2  בדרך לאלבום ראשון אחרי יותר מעשור: יהודית רביץ מוציאה שיר חדש | האזינו, באתר ynet, 18 ביוני 2024
1 2  אמיר שוורץ, איזה מזל שרגע לפני ש-2024 מסתיימת, יהודית רביץ חזרה בענק עם אלבום מבריק, באתר ynet, 29 בדצמבר 2024
1 2 3 4  עומר טסל, יהודית רביץ עושה "שמחה גדולה הלילה" עם הפרויקט של רביבו | האזינו, באתר ynet, 27 בדצמבר 2024
| יהודית רביץ |
| --- | --- | --- |
| אלבומי אולפן | יהודית רביץ (1979) • גלוי ונעלם (1980) • בוא לריו (1983) • דרך המשי (1984) • באה מאהבה (1987) • שֵׁם (1990) • ומאוד לא פשוט לחכות (1993) • עד לאן שהלב לוקח (1994) • איזו מין ילדה (1997) • געגוע (2000) • עיר קטנה (2007) • סופות של חול (2012) ‏•‏‏ אני משם (2024) |  |
| אלבומי אוסף | מילה טובה ואוסף שירים (1982) • מיטב השירים (1994) • מיטב השירים 2 (2002) • אוסף להיטים (2004) • מיטב השירים 1 + 2 (2007) |  |
| שיתופי פעולה | ששת (1977) • ארץ טרופית יפה (1977) • הכבש השישה עשר (1978) • באופן קבוע וחד פעמי (1979) • שירי מולדת ג' (1987) • העיקר זה הרומנטיקה (1991) • חברים שרים קורין (1998) • לו באת - נשים שרות שם טוב לוי (2006) • בללי, רביץ, רביקוביץ (2009)  • יהודית ויעקב, שירים מהבית (2010) |  |
| הופעות וסרטי DVD | יהודית רביץ והפילהרמונית (2001) • ילדות (2004) • גם אני רוצה חיבוק (2006) • באה מאהבה - קיסריה 2008 (2008) • גם אני רוצה חיבוק (2008) |  |
| --- | --- |
בקרת זהויות :  MusicBrainz release group: 8c3868ac-0899-4a86-8c12-99f7a25e67df
MedlinePlus

| --- | --- |

 סוג:  אתר אינטרנט 
 בעלות:  הספרייה הלאומית לרפואה של ארצות הברית 
 www.medlineplus.gov
 
MedlinePlus (מד ליין פלוס) הוא שירות מידע מקוון שנכתב ומופעל בידי הספרייה הלאומית לרפואה של ארצות הברית.
המידע באתר ניתן באנגלית ובספרדית. הוא מבוסס על מידע מהספרייה הלאומית לרפואה (NLM), מהמכונים הלאומיים לבריאות (NIH), מסוכנויות ממשלתיות אחרות בארצות הברית, ומארגוני בריאות נוספים.
המידע באתר מוצע בחינם. קיים אתר מותאם לתצוגה במכשירים ניידים. בשנת 2015 השתמשו במידע שבאתר כ-400 מיליון בני אדם מכל רחבי העולם.
הערות שוליים

↑  Health Information in Multiple Languages: MedlinePlus, medlineplus.gov (באנגלית)
ערך זה הוא קצרמרבנושא רפואה ובנושא מחשבים. אתם מוזמנים לתרום לוויקיפדיה ו.
הפועל חדרה

הפועל "שולם שוורץ" חדרה היא קבוצת כדורגל ישראלית מהעיר חדרה, אשר משחקת בליגת העל. הקבוצה נקראת על שם כדורגלן העבר שלום (שולם) שוורץ, וצבעיה הם אדום ולבן.
אצטדיון

בעבר שיחקה הקבוצה בעיקר באצטדיון העירוני בחדרה, הגדול ביותר בעיר, אשר ממקומם במרכז העיר מול בית הקברות הצבאי ומונה כ-4,000 מקומות ישיבה. האצטדיון שימש את המועדון כמגרש אימונים עד שנהרס בשנת 2024, עת עבר המועדון להתאמן במתחם אימונים חדש בצפון-מזרח העיר, אשר בצמוד לו צפוי בעתיד להיבנות אצטדיון חדרה החדש.
בנוסף עשתה הקבוצה שימוש גם באצטדיון "עדי כהן" הממוקם במערב העיר בסמוך למחלף אולגה, אשר שימש כמגרשה הביתי של מ.ס. גבעת אולגה ומונה כ-800 מקומות ישיבה.
בעונת 2017/2018, כאשר האצטדיון העירוני לא אושר לליגה הלאומית, שיחקה הקבוצה את משחקיה הביתיים באצטדיון העירוני עפולה. החל מעונת 2018/2019 מארחת הקבוצה את משחקיה הביתיים באצטדיון מרים שבנתניה.
תארים

גביע הליגה (1): 1975/1976
גביע הטוטו לליגת המשנה (2): 1985/1986, 1988/1989
שיאים

עונות בליגה הבכירה: 13 (כולל עונת 2022/2023 בליגת העל בכדורגל)
הישג שיא בליגה הבכירה: מקום 6 (2018/2019)
הישג שיא בגביע המדינה: חצי גמר (1974/1975, 2018/2019)
צוות מקצועי

| --- | --- |
מאמן ראשי: ישראל נמרוד קוסטיקה (מאמן זמני)
עוזר מאמן: ישראל חנן ממן
מאמן שוערים: ישראל מאיר טלבי
מאמן כושר: ישראל דוד בובליל
סמלי הקבוצה בעבר

סמל המועדון בתקופה המוקדמת שלו
סמל המועדון עירוני ערן חדרה לאחר הקמה מחדש ואיחוד ב-2006
סמל המועדון לאחר הצטרפותו מחדש לאיגוד "הפועל"
סמל המועדון לאחר איחוד עם גבעת אולגה ב-2015
סמל המועדון לאחר הנצחת השחקן בסמל החל מ-2015
סמל המועדון כיום
מאמני הקבוצה בעבר

להלן רשימת המאמנים של הפועל חדרה מאז איחוד הקבוצה ב-2006:
לקריאה נוספת

זוהיר בהלול, רמי ברוש, יגאל ביטון, האנציקלופדיה לכדורגל ישראלי, כרך ג', עמ' 250–252, הוצאת ישראגול, 2011
הערות שוליים

↑  המועדון – היסטוריה. מתוך "הפועל חדרה האתר הרשמי"
↑  חיים ברעם, צריך להיות ירושלמי כדי להבין, באתר הארץ, 4 ביוני 2007
↑  עמי כברי, עכו הובילה...את הגביע לחדרה, מעריב 23 באפריל 1986
↑  אברהם בן-יוסף, חדרה זכתה בטוטו, מעריב 4 במאי 1989
↑  אדם גלס, היסטוריה: איחוד בין הפועל חדרה לגבעת אולגה, באתר mynet/חדרה
↑  חן קורקוס, שולם שוורץ ז"ל - זוכרים ולא שוכחים!!, באתר "פלאשנט חדרה", 13 בנובמבר 2015
↑  רז זהבי, כפר קאסם עלתה בפנדלים: תשחק מול הפועל ירושלים מהליגה הלאומית, באתר "דאבל פס", 18 במאי 2016
↑  אור בוקר, הפועל חדרה עלתה לליגת העל אחרי 39 שנה, באתר הארץ, 21 באפריל 2018
↑  אסי ממן, ‏הדרך של הפועל חדרה: מליגה א' לליגת העל, באתר ONE‏, 21 במאי 2018
↑  אלון בן דוד, ‏בעקבות חשיפת ONE: ניסו אביטן פוטר מחדרה, באתר ONE‏, 15 במאי 2019
↑  מערכת אתר ערוץ הספורט, ‏עמיר נוסבאום מונה למאמן הפועל פתח תקווה, באתר ערוץ הספורט, 27 במאי 2019
↑  מיקי שורץ, אורי גוטמן התפטר מהפועל חדרה, באתר ynet, 29 בנובמבר 2019
↑  מיקי שורץ, שרון מימר מונה למאמן חדרה: "אפשר לעשות דברים יפים", באתר ynet, 10 בדצמבר 2019
↑  עמית קרקו, ‏רשמית: שרון מימר פוטר מאימון הפועל חדרה, באתר ONE‏, 28 בינואר 2021
↑  עמית קרקו, ‏מצאה מחליף למימר: קורצקי מונה למאמן חדרה, באתר ONE‏, 29 בינואר 2021
↑  רז זהבי, ‏אסף נמני מונה למאמן הפועל חדרה, באתר ערוץ הספורט, 19 במאי 2022
↑  שלומי גבאי‏, האצטדיון בחדרה נועל את שעריו ומשאיר מאחוריו סיפורים מיתולוגיים, באתר וואלה, 2 בינואר 2024
↑  רענן ברנובסקי‏, הפועל חדרה חנכה מתחם אימונים חדש ומודרני: "בשורה אדירה", באתר וואלה, 12 בדצמבר 2023
↑  מירית גולן, מתחם האימונים החדש של הפועל חדרה יוצא לדרך, באתר mynet‏ חדרה, 5 בספטמבר 2022
↑  שלמה וייס‏, עם 15 אלף מקומות: אושרה התכנית להקמת אצטדיון חדש בחדרה, באתר וואלה, 15 במרץ 2021
↑  חדרה תארח בנתניה, הפועל רעננה באצטדיון ר"ג, באתר ONE‏, 14 ביוני 2018
שחקני הפועל חדרה, 2019
מילה טובה (שיר של יהודית רביץ)

| --- | --- |

 סינגל בביצוע יהודית רביץ
 מתוך האלבום מילה טובה ואוסף שירים
 יצא לאור:  1981
 שפה:  עברית 
 אורך:  5:03
 חברת תקליטים:  CBS ישראל
 כתיבה:  יעקב גלעד
 לחן:  יהודית רביץ
 
"מילה טובה" הוא פזמון שכתב בשנת 1981 יעקב גלעד, והלחינה יהודית רביץ, והיא גם המבצעת הראשונה והמזוהה עם השיר.
השיר נכלל במופע היחיד הראשון של רביץ, שנקרא על שמו "מילה טובה", בקיץ 1981, והוא מופיע באלבומה "מילה טובה ואוסף שירים" משנת 1982.
השיר מביע תקווה וראיית החיובי, ומתייחס ל"מילה טובה" – חיזוק, תמיכה, הבעת תקווה וראיית הטוב – כדבר התורם לאושר ושיש לשאוף אליו. הבית הראשון בשיר בנוי מניגודים: תיאור מצב קשה, וציון אפשרי של סופו הטוב או החיובי. השיר מתחיל במשפט "אֲפִלּוּ בַּשָּׁרָב הֲכִי כָּבֵד / יָדַעְתִּי שֶׁהַגֶּשֶׁם עוֹד יֵרֵד." וממשיך בכך שאפילו "בְּמַשַּׁב סוּפָה וָקֹר" נראתה ציפור בחלון, דבר המסמל את התקווה והחופש.
הבית השני מתייחס במפורש ל"מילה טובה" כגורם העושה את ההבדל ומביא לאותה תקווה. "לֹא פַּעַם זֶה קָשֶׁה / אֲבָל לָרֹב – מִלָּה טוֹבָה / מִיָּד עוֹשָׂה לִי טוֹב".
הבית השלישי חוזר לניגודים, ומתמקד בקשיים מסוגים אחרים. "אֲפִלּוּ בִּרְחוֹב רָאשִׁי סוֹאֵן", שבו עומס התנועה והרעשים עשויים להיות קשים ובלתי נסבלים, "רָאִיתִי אִישׁ יוֹשֵׁב וּמְנַגֵּן", כלומר ניתן לראות אדם שלמרות הקשיים יכול ליצור אמנות. הבית ממשיך בכך שהחיזוק או תקווה אינם מחייבים משפטים ארוכים או ריבוי מלל. "רַק מִלָּה טוֹבָה, אוֹ שְׁתַּיִם" כדברי השיר, יעשו את ההבדל.
"מילה טובה", המתבטאת בהכרת תודה והכרת הטוב, נמצאה מחקרית כאחד הגורמים החשובים בבריאות נפשית, כגורם השני בעוצמתו המנבא אושר, וכפעילות שעשויה לתרום במידה רבה לאושר.
הערות שוליים

↑  יהודית רביץ מילה טובה, באתר yosmusic.com, ‏2022-01-20
↑  אריק ברקר, מחקרים על המוח מגלים מה יכול להפוך אותנו ליותר מאושרים. מתוך אתר "עסקים פנימים" אוחזר בתאריך 31.12.15
מתג (רשתות מחשבים)

ִ
| 0 | 1 | 2 |
| --- | --- | --- |
| מחשב (לקוח), טלפון IP  | מחשב (לקוח), טלפון IP  | Application |
| מחשב (לקוח), טלפון IP  | מחשב (לקוח), טלפון IP  | Presentation |
| מחשב (לקוח), טלפון IP  | מחשב (לקוח), טלפון IP  | Session |
| מחשב (לקוח), טלפון IP  | מחשב (לקוח), טלפון IP  | Transport |
| נתב | BRouter | Network |
| מתג, כרטיס רשת, גשר  | BRouter | Data Link |
| מרכזת, משחזר, מודם  | מרכזת, משחזר, מודם  | Physical |
מתג ביתי בעל 5 פתחות (ports)
מתג בתוך ארון תקשורת, כאשר חלק מהיציאות שלו מחוברות למנויים
מֶתֶג (בריבוי: מְתָגִים; באנגלית: Switch) הוא רכיב ברשת מחשבים המחבר בין צמתים שונים ברשת, בין אם הם מכשירי קצה (כגון מחשבים) ובין אם הם מרכיבי רשת בסיסיים (כגון רכזות). מטרת המתג היא להעביר הלאה (Forward), אל הפִתְחָה (port) המתאימה, חבילות נתונים שמתקבלות, כך שיוכלו להגיע ליעדן. פיתחה, בדרך כלל, היא נקודת כניסה ויציאה של חבילות מהמתג. מספר נקודות הכניסה והיציאה במתג יכול לנוע בין כניסות ויציאות בודדות, במקרה של מתג ביתי, ועד למאות כניסות ויציאות, במקרים של רשתות תקשורת גדולות.
המתג הנפוץ ביותר הוא מתג רשת תקשורת מקומית מבוסס אתרנט, אך קיימים מתגים עבור טכנולוגיות תקשורת נוספות כגון InfiniBand, ATM ו-Fiber Channel(אנ').
המונח "מתג" שימש בעבר לציין ציוד הפועל כחלק משכבת הקו של מודל ה-OSI. מתגים אשר פועלים כך נקראים לרוב מתגי שכבה 2 ובתיעוד טכני מסומנים כ-L2, כאשר האות L מציינת את המילה Layer באנגלית, דהיינו שכבה.
מתג שכבה 2 מעביר חבילות נתונים בין הציוד שמחובר לכניסות השונות שלו באופן סלקטיבי על-פי כתובת MAC של היעד המבוקש שישנה בכל חבילת נתונים העוברת דרכו. לפי ההגדרה הקלאסית של שכבה 2 המתג מחבר בין שני חלקים או יותר של רשת מקומית, כאשר כל אחד מהם הוא מתחם התנגשות (collision domain) נפרד, אך הם מהווים מתחם שידור (Broadcast domain) אחד.
עם עליית התפוצה של ציוד לתקשורת נתונים, המונח "מתג" הפוך לשם כללי לרכיב המייצר רשת גדולה מצירוף של צמתים או רשתות. מכיוון שהרחבה של רשתות היא פעולה בסיסית ברשתות מקומיות, מכשיר מרובה פורטים אשר מעביר את חבילות הנתונים בהתאם לכתובת ה-IP נקרא מתג שכבה 3, וזאת מפני שכתובת זו כבר משויכת לשכבת הרשת של מודל ה-OSI שהיא השכבה השלישית. לעיתים מתגים יפעלו לפי מאפיינים של שכבות גבוהות יותר, כגון שכבה 4 ומעלה, ואף יכללו יכולות ניטור, סינון ואבטחת מידע; לחלקם גם תהיה יכולת לעבודה משותפת עם מתגים אחרים ברשת לטובת שרידות וגיבויים או לטובת ניהול משותף של חלקים גדולים ברשת.
מתג של חברת מלאנוקס בעל 32 פורטים מסוג +QSFP28 במהירות 100G
אופן הפעולה של מתג אתרנט

בכדי להחליט לאיזה פורט להעביר הלאה את החבילות המתקבלות, המתג "לומד" באופן דינמי את כתובות ה-MAC של הרכיבים המחוברים לכל כניסה שלו על ידי קריאת נתוני הבקרה בחבילות הנתונים המגיעות אליו ושמירתן בטבלה פנימית הנקראת FDB (קיצור של Filtering Database).
כאשר חבילה מגיעה אל המתג, המתג בודק מה היא כתובת ה־MAC אליה מיועדת החבילה: אם הכתובת מוכרת למתג, היינו הכתובת נלמדה ורשומה ב FDB, הוא יעביר את החבילה אך ורק אל הכניסה שתוביל את החבילה ליעדה, אם הכתובת לא מוכרת, המתג יבצע "הצפה"(Flooding). זאת אומרת, שהמתג יעביר הלאה עותק של החבילה, לכל היציאות פרט לזו שממנה היא התקבלה. במקרה זה החבילה תגיע כמעט לכל התחנות ברשת המקומית, אך רק התחנה שבכתובת היעד של החבילה מופיעה כתובת ה-MAC שלה תשתמש בה.
מתג מאפשר למספר תעבורות שונות להתבצע דרכו במקביל, על ידי חיבור של כל שני קצוות המתקשרים ביניהם בנפרד (microsegmentation). שיטה זו מקטינה לאפס (כאשר לכל כניסה של המתג מחובר מחשב אחד) את מתחמי ההתנגשות (collision domain) ומאפשרת למחשבים שונים לתקשר בו-זמנית מבלי להמתין לסיום תשדורת בין מחשבים אחרים. בכך גדלה תפוקת הרשת.
ישנן שלוש שיטות בהן יכול לתפקד מתג להעברת נתונים:
Cut Through (קיצור דרך) – המתג קורא את הפתיח של חבילת הנתונים, וברגע שהוא יודע לאן עליו לשלוח את החבילה הוא מעביר אותה הלאה ללא בדיקה נוספת של תוכן החבילה. דרך זו היא המהירה ביותר, אך היא לא מאפשרת לוודא שחבילת הנתונים היא תקינה, ולכן הנתונים יעברו את כל הדרך שוב במקרה ונוצרה שגיאה בחבילת הנתונים.
Store and forward (שמור ושלח) – המתג יקרא את כל חבילת הנתונים, יוודא את תקינותה ורק אם היא תקינה יעביר אותה הלאה. שיטה זו איטית יותר מהקודמת מכיוון שהמתג מקבל את כל תוכן החבילה לפני שהוא מעביר אותה הלאה, אך היא מבטיחה שרק חבילות נתונים תקינות יעברו את המתג. שיטה זו דורשת שמירה זמנית (caching) של החבילות בזיכרון המתג.
error free cut-through (קיצור דרך ללא שגיאות) – כמו בטכנולוגיית cut through המתג קורא את הפתיח של חבילת הנתונים, וברגע שהוא יודע לאן עליו לשלוח את החבילה הוא מעביר אותה הלאה. אך בשיטה הזו המתג ממשיך לבדוק את התקשורת, ובאם הוא מגלה שגיאה בחבילת נתונים הוא מעביר את החיבור ממנו הגיעה החבילה למצב Store and forward ובודק כל חבילה שמגיעה מאותו המקור לפני שהוא מעביר אותה, כאשר מספר חבילות מאותו המקור הגיעו תקינות החיבור חוזר לפעול בשיטת Cut Through. שיטה זו מבטיחה את הטוב שבשני העולמות – כל עוד הרשת מתפקדת ללא שגיאות המתג מספק מהירות העברה מקסימלית, וברגע שמתגלה שגיאה הוא דואג לנפות חבילות נתונים שגויות.
מתגים מהווים המרכיב העיקרי של הרשתות המקומיות בזכות מספר טכנולוגיות שהוכנסו בהם ובעיקר איגוד מספר מחשבים לרשת מקומית וירטואלית (VLAN), והגדרה של רשתות מקומיות וירטואליות על ידי יותר ממתג אחד.
טבלת FDB

טבלת FDB, המכונה לעיתים קרובות טבלת MAC (קיצור של media access control), היא הטבלה שמחזיק המתג ומכילה מיפוי של כתובות MAC אל מזהה הסינון (FID Filtering Identifier) של היעד, היינו, מזהה של היעד שאליו בלבד תועבר החבילה הלאה. במקרה של מתג בסיסי מזהה זה יכול להיות מזהה של פתחה, פיזית של המתג אליו תועבר החבילה.
טבלת FDB > דוגמה לטבלת כתובות MAC

| כתובת MAC | מזהה סינון (FID) |
| --- | --- |
11-AD-CC-47-35-11: 1
12-AD-CC-47-35-11: 2
13-AD-CC-47-35-11: 3
14-AD-CC-47-35-11: 4
15-AD-CC-47-35-11: 5
16-AD-CC-47-35-11: 6
כאשר ברשת ה-LAN ישנם כמה מתגים, אפשר שכמה כתובות MAC יופנו לאותה הפתחה (אליו מחובר מתג נוסף המחובר לאותם רכיבים). לכל רשומה בטבלה זמן חיים מוגבל . אם לא נעשה בה שימוש פרק זמן מסוים (Ageing time) היא נמחקת. שימוש בטבלה נעשה באופן הבאː
לימוד – חבילות נכנסות משמשות ללימוד. כאשר חבילה נכנסת מכניסה מסוימת, המתג מניח שהתחנה ששלחה את החבילה מחוברת למתג באמצעות הכניסה בה הגיעה החבילה. לכן המתג יוצר שורה בטבלה בו משויכת כתובת המקור של החבילה למזהה הסינון של הכניסה בה היא נכנסה.
החלטה כיצד להעביר הלאה את חבילת הנתונים - אם כתובת היעד של החבילה נלמדה, היינו מופיעה בטבלה, החבילה תועבר הלאה על גבי היציאה שמזהה הסינון שלה מופיע בטבלה עבור כתובת היעד של החבילה. אם כתובת היעד עדין לא נלמדה, עותק של החבילה יועבר הלאה על גבי כל אחד מין היציאות של המתג, פרט לפתחה עליה נכנסה.
באופן הזה, טבלת MAC מאפשרת למתג שליחת מידע למחשב היעד בלבד ולא לרשת כולה כפי שעושה רכזת (hub). למעשה, הטבלה היא אחד ההבדלים המרכזיים בין מתג לרכזת. עקב כך, פגיעה בתקינות טבלת ה-MAC או לחלופין היכולת לשתול בה רשומות מזויפות, מהווה יעד לתקיפות שמטרתן להעביר תעבורה המיועדת למחשב אחד ברשת דרך מחשב אחר, ובכך לאפשר למחשב הנוסף "להסניף" אותה באמצעות רחרחן. דוגמה לתקיפה על טבלת MAC ניתן למצוא ב-MAC flooding, שיטה המנסה למלא את כל הכניסות בטבלת ה-MAC בכתובות מזויפות כך שלמתג לא ייוותר מקום ללמוד את כתובות ה-MAC הקיימות באמת ברשת. כתוצאה מכך המתג יאלץ לעביר הלאה כל חבילה לכלל היציאות ולהציף את הרשת בחבילות.
ראו גם

מונחים בתקשורת מחשבים
הערות שוליים

↑  הוגדר לראשונה בתקן IEEE 802.1D-1990
עבריינות מין

אונס לוקרטיה מאת טיציאן
עבריינות מין היא תופעה עם התייחסויות משפטיות והגדרות שונות. התגובה החברתית לעבירות מין ולעברייני מין היא מגוונת. עם זאת קיימת הסכמה שעבירות מין גורמות לסבל רב לקורבנות ולמשפחותיהם ולחברה בכללותה. חקירה ובחינה של מאפייני עברייני המין הובילו להבנה שיש צורך בשילוב של ענישה, טיפול ומעקב אחר אלו שבצעו עבירות מין, תוך אימוץ גישה של הגנת על הקהילה (community protection approach), גישה הכוללת, בין היתר, פיקוח מוגבר על עברייני מין וטיפול שנועד למנוע מועדות. למשל, בדומה למדינות רבות בעולם המערבי, נחקקו חוקים היוצרים מגבלות חוץ עונשיות על עבריין המין אשר סיים לרצות את עונש ובהם חוק הגנה על הציבור מפני ביצוע עבירות מין, חוק מגבלות על חזרתו של עבריין מין לסביבת נפגע העבירה, והחוק למניעת העסקה של עברייני מין במוסדות מסוימים.
בחוק הישראלי מוגדרים עברייני מין כמי שביצעו אחת או יותר מכמה עבירות המוגדרות בחוק העונשין כעבירות מין (למשל: אונס, ניצול מיני, הטרדה מינית, צריכת זנות, מעשים מגונים, מעשים מגונים בפומבי, בעילה אסורה בהסכמה ומעשה סדום, חוק העונשין, תשל"ז), ושביום הגשת כתב האישום נגדו בשל אותה עבירה, מלאו לו שמונה עשרה שנים.
לעיתים קרובות, הציבור רוצה לדעת מי הם עברייני מין – או מי הם עברייני מין פוטנציאליים – על סמך מאפייני אישיות מסוימים, דמוגרפיה או משתנים אחרים בשל הרצון המובן באיתור שלהם כאמצעי הגנה מהם. עם זאת, המחקרים בתחום ממשיכים להראות בעקביות כי לא קיים פרופיל אחד. למרות הניסיונות הרבים לזהות מערך מאפיינים מוגדר וספציפי המתאים לכל עברייני המין, חוקרים ממשיכם לגלות שמדובר באוכלוסייה מגוונת. לפיכך, עברייני מין שונים הם אוכלוסייה הטרוגנית של אנשים, והם נבדלים ביניהם במונחים של בחירת הקורבן, עבר פלילי, מאפיינים אישיים, דפוסי עוררות מינית, תפקוד חברתי, וסיכוי למועדות.